ขอรีวิวอีกรอบ แถมด้วยรูปมาอีกเพียบ

ร้านนี้มาบ่อย เพราะอาหารอร่อย รสชาดแบบดั้งเดิม ใส่เครื่องแบบจัดเต็ม และบรรยากาศดี 

รอบนี้เมนูมีดังนี้

- ลาบปลาสุก 
มาทุกครั้ง สั่งทุกครั้ง อร่อยทุกครั้ง ชอบที่ผักที่ให้มา เป็นผักพื้นบ้านจริงๆ ไม่ใช่มีแค่ผักกาดขาวหรือกะหล่ำปลี แต่มีสารพัดผักแล้วแต่ว่าช่วงนั้นมีอะไรบ้าง แน่นอนว่าไม่รู้จักชื่อ เพราะไม่เคยเจอ ????

- ปลาสะเด็ดจี่
เมนูเด็ดของทางร้าน เพราะที่นี่คือแหล่งเพาะพันธุ์ปลาสะเด็ด (ปลาหมอ) ที่มีชื่อเสียง แต่วันนี้ไม่ค่อยโอเคเลย ปลาเหมือนย่างทิ้งไว้นาน เลยแห้งๆ ไม่อร่อยเหมือนเดิม แต่ชอบที่มีน้ำผัก กับผักกาดดองเค็มไว้กินด้วยกัน 

- ปลาช่อนลุยสวน
ปลาช่อนสดๆ อร่อยเหมือนเดิม กินกับน้ำพริกหนุ่ม มีผักลวกมาให้กินด้วยกันอีกเพียบ แต่รอบนี้ลวกผักไม่ค่อยดีเลย ผักไม่นิ่ม

- แกงแคไก่บ้าน
อันนี้ก็อร่อย ไก่บ้านจริงๆ แถมด้วยผักสมุนไพรอีกเพียบ รสชาดแบบดั้งเดิม โอเคมากๆๆ

โดยรวมยังโอเคกับที่นี่อยู่ มาคราวหน้าคงเลิกสั่งปลาสะเด็ดจี่แล้ว เพราะมีอีกหลายอย่างที่อร่อย แต่คราวนี้ไม่ได้สั่ง